OpenLLM-France/wikimedia huggingface dataset:
# Cerdans (Arbúcies)

Cerdans és un petit nucli de població que pertany al municipi d'Arbúcies, a la comarca de la Selva. Està centrat en l'església de Sant Cristòfol.

## Història

D'ençà del 878 es coneixen algunes referències al lloc de Cerdans gràcies als preceptes carolingis: «villaricello que dicitur Cerdanus». L'any 951 consta entre les propietats i béns del monestir de Santa Maria de Ripoll. El 1181 consta un acord al litigi que mantenien els capellans de Cerdans i els d'Espinelves per la possessió d'uns masos. En aquesta època passà a les mans d'una branca de la família Gurb però ja en el segle xiii els documents assenyalen que formava part de la batllia d'Arbúcies, sota domini i jurisdicció dels vescomtes de Cabrera.
El 1319 la parròquia fou cedida amb tota la demarcació i drets parroquials al monestir de Sant Llorenç del Munt. Durant el segle xiv fou regida per un canonge d'aquest monestir i al segle xv fou confiada a rectors veïns, sobretot d'Espinelves.
Els masos documentats en el segle XIII dins la parròquia de Cerdans eren: Puig Aguilar, Serrat, Martorell, Solà, Font, Mataró, Roig, Terrers, Palomeres, Castell i Castellet.
Cerdans formava part de la Batllia de n'Orri, del Vescomtat de Cabrera. A la fin del règim senyorial, el primer terç del S. XIX, es va incorporar a l'ajuntament constitucional d'Arbúcies; més endavant, el 1846, s'hi va unir Joanet. Actualment Cerdans correspon a la regió estadística (entitat singular de població) d'El Mataró.
La parròquia de Sant Cristòfol de Cerdans pertany al Bisbat de Vic.

## Referències

* ↑ Recarens i Roure, Josep M.; Raurich i Santaló, Joaquim. «Sant Cristòfol de Cerdans». A: El Gironès La Selva El Pla de l'Estany. Barcelona: Enciclopèdia Catalana, 1991, p. 269 (Catalunya romànica,V). ISBN 84-7739-262-5.
* ↑ Burgueño, Jesús; Gras, M. Mercè. Atles de la Catalunya Senyorial. Els ens locals en el canvi de règim (1800-1860) (en català). Barcelona: ICGC, 2014. ISBN 978-84-393-9138-8.
# Aksel Sørensen

Aksel Sørensen (Vig, Odsherred, Sjælland, 5 d'octubre de 1891 – Roskilde, Sjælland, 15 de maig de 1955) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Aksel Sørensen Olympic Results». sports-reference.com. Arxivat de l'original el 15 de desembre 2012. [Consulta: 31 gener 2017].
# Gran Premi de l'est dels Estats Units

El Gran Premi dels Estats Units Est va ser una carrera vàlida pel Campionat mundial de la Fórmula 1 entre els anys 1982 i 1988.
L'any 1982, als Estats Units es van disputar tres grans premis de Fórmula 1. Hi havia ja els grans premis de Long Beach i Las Vegas, i s'hi va afegir aquest nou Gran Premi, amb seu a Detroit, amb un circuit urbà pels carrers de la ciutat. El circuit original tenia 17 corbes, 2 xicanes de gran dificultat i un túnel al marge del riu. Amb totes aquestes dificultats, es va aconseguir un GP més lent que el Gran Premi de Mònaco.
L'any 1989, la carrera va deixar de formar part del calendari de la Fórmula 1 i fou inclòs al campionat CART. A partir de 1992, la carrera es disputava a Belle Isle, un parc de la ciutat sobre el riu Detroit. El gran premi es va deixar de disputar-se a partir del 2001 a causa del fet que es van reduir les vies pavimentades a l'illa.

## Guanyadors del Gran Premi

Les curses dels anys que no van formar part del calendari de la Fórmula 1 estan marcats amb un fons de color.
| Any | Pilot | Equip | Resultats |
| 2001 | Hélio Castroneves (Brasil) | Reynard-Honda | |
| 2000 | Hélio Castroneves (Brasil) | Reynard-Honda | |
| 1999 | Dario Franchitti (Escòcia) | Reynard-Honda | |
| 1998 | Alex Zanardi (Itàlia) | Reynard-Honda | |
| 1997 | Greg Moore (Canadà) | Reynard-Mercedes | |
| 1996 | Mario Andretti (Estats Units) | Lola-Cosworth | |
| 1995 | Robby Gordon (Estats Units) | Reynard-Ford | |
| 1994 | Paul Tracy (Canadà) | Penske-Ilmor | |
| 1993 | Danny Sullivan (Estats Units) | Lola-Chevrolet | |
| 1992 | Bobby Rahal (Estats Units) | Lola-Chevrolet | |
| 1991 | Emerson Fittipaldi (Brasil) | Penske-Chevrolet | |
| 1990 | Mario Andretti (Estats Units) | Lola-Chevrolet | |
| 1989 | Emerson Fittipaldi (Brasil) | Penske-Chevrolet | |
| 1988 | Ayrton Senna | McLaren - Honda | Resultats |
| 1987 | Ayrton Senna | Lotus - Honda | Resultats |
| 1986 | Ayrton Senna | Lotus - Renault | Resultats |
| 1985 | Keke Rosberg | Williams - Honda | Resultats |
| 1984 | Nelson Piquet | Brabham - BMW | Resultats |
| 1983 | Michele Alboreto | Tyrrell - Cosworth | Resultats |
| 1982 | John Watson | McLaren - Cosworth | Resultats |

## Vegeu també

* Gran Premi dels Estats Units
* Gran Premi de l'oest dels Estats Units
* Gran Premi de Las Vegas
# Estrany vincle de sang

Estrany vincle de sang (títol original: The Indian Runner) és una pel·lícula estatunidenco-japonesa escrita, dirigida i produïda per Sean Penn, estrenada l'any 1991. Ha estat doblada al català.
La història és el desenvolupament de la cançó Highway Patrolman de Bruce Springsteen, així com d'una vella llegenda índia sobre la prova que han de passar els joves per entrar a l'edat adulta..

## Argument

1968. Joe Roberts i el seu jove germà Frank han crescut a Plattsmouth, a Nebraska. De petits, estan molt pròxims. Frank, violent i indisciplinat, és un adolescent amb problemes que després marxa al Vietnam. Joe, granger en fallida, es fa policia. El mateix dia que Joe, en legítima defensa, ha hagut d'abatre un delinqüent, Frank torna del Vietnam.
Joe predica els valors tradicionals del seu país mentre que Frank busca un sentit que no sigui absurd a la seva vida.

## Repartiment

* David Morse: Joe Roberts
* Viggo Mortensen: Frank Roberts
* Valeria Golino: Maria
* Patricia Arquette: Dorothy
* Charles Bronson: Mr. Roberts
* Sandy Dennis: Sra. Roberts
* Dennis Hopper: Caesar
* Benicio del Toro: Miguel
* Eileen Ryan: Mme Baker
* Harry Crews: M. Baker

## Premis

* Léopard d'Or al Festival internacional del film de Locarno el 1991

## Referències

* ↑ «Estrany vincle de sang». esadir.cat.
* ↑ «The Indian Runner». The New York Times.
# Ramen

El ramen (en japonès: 拉麺 o ラーメン; pronunciat aproximadament (?·pàg.)) és una sopa de fideus japonesa. Es creu que és la versió japonesa de la sopa de fideus xinesa la mian (xinès tradicional: 拉麵, xinès simplificat: 拉面, pinyin: lāmiàn).
Bàsicament, són fideus bullits en aigua, servits en un brou, per ser coberts amb alguna varietat de gu (具). Molt diferent era el plat original xinès, la mian, que se semblava una mica més a l'espagueti i se servia sol amb salsa. El ramen s'ha integrat amb tanta força dins la gastronomia japonesa que a Taiwan es considera un producte netament japonès.
S'acostuma a menjar en establiments de menjar ràpid, en parades ambulants i també a casa. És un dels aliments més assequibles.

## Ingredients

Els ingredients més importants del ramen són: men (麺) (fideu), sopa i gu (cobertura).

### Fideu

El fideu es fa bàsicament amb farina de blat, aigua, sal i kansui. El kansui és aigua que conté altes concentracions de carbonat de potassi, carbonat de sodi i una lleugera quantitat d'àcid fosfòric. Fa que el ramen agafi un color groguenc. Alguns cops s'utilitza ou en comptes de kansui.

### Sopa

Encara que molts consideren que el més important del ramen és el tipus de fideu, la manera més fàcil de destriar les variants és pel brou en què es posa la pasta. Les més característiques es descriuen aquí:
* Shōyu (醤油)　(lit: salsa de soja): Considerada la més japonesa. Es compon de pollastre, on s'afegeix un parell de cullerades d'espessa salsa de soja un cop servida. Tradicionalment s'afegeix després rayu (ラー油) (bitxo amb oli de sèsam).
* Tonkotsu (豚骨) (lit: ossos de porc): La sopa està principalment basada en porc, té força cos i contingut en greix. El brou generalment és de color blanc. Originari del nord Kyushu.
* Miso (味噌): Creat a Sapporo el 1955. Es cuina generalment a base de pollastre, i es barreja amb alguna varietat de miso quan se serveix. A Kanto és comú d'afegir-hi una cullerada de mantega.
* Shio (塩) (lit: sal) : La més simple de totes les varietats, i en què es veu de manera més clara la influència xinesa. Es considera molt popular a Hokkaido. La sopa és transparent i el sabor és més directe.
Són les conegudes; generalment la sola diferència és el que s'empra com a cobertura.

### Gu (具)

En realitat gairebé qualsevol cosa es pot servir com a cobertura, i una bona part de les vegades es deixa a la discreció del client.
Les tries més comunes són ous bullits, menma o shinachiku (支那竹) (adobament de tronc de bambú molt jove), nori, wakame, rodanxes de porc rostit chashū (叉焼 o 焼豚), negi (ceballot), naruto kamabuko i darrerament kimuchi i verdures bullides.

## Enllaços externs

* Restaurants de ramen a tot el món (castellà)
* Dades sobre el ramen que segur que no coneixes (castellà)
* Ramen-Nippon Arxivat 2007-03-06 a Wayback Machine. (anglès)
* The Official-Ramen HomePage Arxivat 2004-07-13 a Wayback Machine. (anglès)
# Protoxerus

Protoxerus és un gènere de rosegador de la família dels esciúrids que conté dues espècies oriündes de les selves africanes. Es desplacen per les copes dels arbres mentre busquen núcules i fruita. A les zones on hi ha moltes palmeres d'oli, les espècies de Protoxerus presenten taques de color taronja al pelatge, provocades per les secrecions d'aquests arbres.
L'esquirol gegant de Stanger (P. stangeri) és un dels mamífers més comuns de les selves africanes, però no se sap gaire cosa sobre la mida de les poblacions d'esquirol gegant cuaprim (P. aubinnii).

## Referències

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Universitat Oberta La Salle

La Universitat Oberta La Salle era un centre universitari de l'obra educativa dels Germans de les Escoles Cristianes de La Salle amb seu a la Massana (Andorra). Era una institució que oferia formació de qualitat, amb accés mundial i flexibilitat per les persones que desitgessin millorar els seus coneixements, competències i desenvolupament personal. Va finalitzar la seva activitat acadèmica l'any 2021.
El projecte inicial preveia la posada en funcionament el curs 2010-2011, tot i que finalment les primeres formacions s'oferiren a partir del curs 2012-2013. Fins al curs 2019-2020, es van poder cursar estudis reglats com el Bàtxelor en Informàtica, el Màster en Administració d'Empreses (MBA) o el Programa de Doctorat. Posteriorment, només van restar actius el Màster en Humanitats i el Màster en Multimèdia.
Era una universitat especialitzada en la formació en línia amb experiència en l'ús de metodologies actives i experiencials. De fet, va ser el Dr. Roger Shank qui va aportar el mètode pedagògic, pràctic i professionalitzador, que ha caracteritzat l'oferta formativa.
La universitat estava estructurada en dos centres: l'Escola Oberta d'Ensenyament Superior La Salle i l'Institut Superior de Recerca La Salle.
Els ensenyaments que s'oferien eren a distància i, fins al seu tancament, s'havien impartit tant estudis oficials com estudis propis (cursos d'especialització i postgraus), principalment en les àrees de tecnologia i ciències socials, amb especialització en gestió empresarial i entorns digitals.

## Referències

* ↑ «La Universitat Oberta La Salle s'estrena el dia 28». Diari d'Andorra, 12-06-2012. Arxivat de l'original el 2019-06-26. [Consulta: 24 març 2015].
* ↑ Vella, Redacció, Andorra la. «La Universitat Oberta La Salle tanca per canviar el projecte educatiu», 08-10-2021. [Consulta: 14 juliol 2022].
* ↑ «La Universitat Oberta La Salle tanca suposadament per reinventar-se». [Consulta: 14 juliol 2022].
* ↑ «Andorra comptarà amb la Universitat Oberta la Salle a partir del curs 2010-2011». La Salle Catalunya, 01-01-2009. [Consulta: 18 novembre 2010].
* ↑ «La Salle posarà en funcionament una universitat oberta el curs 2010-2011». Bondia, 02-04-2009. [Consulta: 18 novembre 2010].
* ↑ 2012, La Universitat Oberta La Salle oferirà el proper curs les primeres formacions

## Vegeu també

* Universitat d'Andorra
# Steen Olsen

Steen Lerche Olsen (Copenhaguen, 17 de juny de 1886 – Copenhaguen, 5 de maig de 1960) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el Concurs per equips, sistema lliure del programa de gimnàstica. Un cop finalitzada la Primera Guerra Mundial, el 1920, va disputar els Jocs d'Anvers on guanyà la medalla d'or en el concurs per equips, sistema lliure.

## Referències

* ↑ «Steen Lerche Olsen Olympic Results». sports-reference.com. Arxivat de l'original el 25 de maig 2009. [Consulta: 1r febrer 2017].
* ↑ Perfil a databaseolympics.com
# American dreamer

American Dreamer és una pel·lícula de comèdia negra nord-americana del 2022 dirigida per Paul Dektor i escrita per Theodore Melfi. Basat en un segment del programa de ràdio This American Life, és protagonitzat per Peter Dinklage com un professor que intenta comprar la finca d'una vídua solitaria interpretada per Shirley MacLaine. Kim Quinn, Danny Pudi, Danny Glover i Matt Dillon també participen al film.
La pel·lícula es va estrenar al Festival de Cinema de Tribeca l'11 de juny de 2022. Es va estrenar als Estats Units el 8 de març de 2024. S'ha subtitulat al català.

## Repartiment

* Peter Dinklage com a Dr. Phil Loder
* Shirley MacLaine com a Astrid, la viuda
* Kim Quinn com a Maggie
* Danny Pudi com a Craig
* Matt Dillon com a Dell
* Danny Glover com a Jerry
* Michelle Mylett com a Clare
* Peter Kelamis com a Burt

## Producció

La pel·lícula independent d'American Dreamer es va anunciar per primera vegada el 2 de febrer de 2021, amb Peter Dinklage, Shirley MacLaine i Kimberly Quinn com a protagonistes. Al març, Danny Glover, Matt Dillon, Danny Pudi i Michelle Mylett es van unir al repartiment; la producció va començar el 15 de març a Vancouver i s'havia de concloure el 16 d'abril de 2021. El rodatge també va tenir lloc a Victòria, Colúmbia Britànica, on parts parcials dels edificis del Parlament de la Columbia Britànica es van convertir en "Brockton University", ja que la pel·lícula està ambientada a Massachusetts.

## Referències

* ↑ «American Dreamer». Goita què fan, ara!. [Consulta: 23 setembre 2024].
* ↑ Fleming, Mike Jr. «Peter Dinklage, Shirley MacLaine To Star In Paul Dektor-Helmed American Dreamer; Ted Melfi Script». Deadline Hollywood, 02-02-2021. Arxivat de l'original el February 2, 2021. [Consulta: 2 febrer 2021].
* ↑ Fleming, Mike Jr. «Dark Comedy American Dreamer Adds Danny Glover, Matt Dillon, Danny Pudi, Michelle Mylett». Deadline Hollywood, 22-03-2021. Arxivat de l'original el March 22, 2021. [Consulta: 22 març 2021].
* ↑ «DGC BC Production List». Directors Guild of Canada, 05-03-2021. Arxivat de l'original el February 27, 2021. [Consulta: 6 març 2021].
* ↑ «Peter Dinklage, Shirley MacLaine among stars of movie being filmed in Victoria». CIVI-DT, 05-04-2021. Arxivat de l'original el April 6, 2021. [Consulta: 6 abril 2021].
# Myomimus

Myomimus és un gènere de rosegadors de la família dels lirons. Els seus tres representants vivents viuen a Euràsia, des dels Balcans a l'oest fins a l'Iran a l'est. Tenen la cua prima amb una espessa capa de pèl molt curt a la seva base. Els fòssils més antics d'aquest grup daten del Miocè inferior (fa 23,03 milions d'anys) i foren trobats al jaciment paleontològic d'Escobosa de Calatañazor (Espanya).

## Referències

* 1 2 Entrada «Myomimus» de la Paleobiology Database (en anglès). [Consulta: 20 desembre 2022].
Espècies vivents de lirons :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Glirinae :
Graphiurinae :
Leithiinae :
Categoria :
# Steven Silver

«Steven Silver» té aquests significats:
Steve(n) o Stephen Silver poden fer referència a:
* Steven Silver (director de cinema), director de cinema
* Stephen Silver (nascut el 1972), animador i dibuixant
* Stephen Winckworth Silver (1790–1855), roba i equipador
* Stephen William Silver (1819–1905), comerciant i col·leccionista de llibres, fill de Stephen Winckworth Silver
* Steven H Silver (nascut el 1967), editor i editor de ciència-ficció
* Steven Silver (actor), actor de televisió i cinema
# Universitat d'Extremadura

La Universitat d'Extremadura és un centre situat en la comunitat autònoma d'Extremadura, nascuda el 1973 arran de l'estat de les Autonomies.
Tot i la seva relativa joventut i d'estar vertebrada en una estructura de campus universitaris multidisciplinaris, la seva divisió des de l'origen en dos semidistrictes amb seus a Càceres i Badajoz i un principi d'equilibri respectat en el seu desenvolupament, ha fet que en aquesta Universitat les Facultats i Escoles hagin tingut un protagonisme molt important en la vida universitària. És per això que els centres de la universitat són els eixos al voltant dels quals es desenvolupa l'ensenyament universitari superior, la investigació, docència i gran part de les activitats d'extensió universitària en la seva accepció més àmplia.
La Universitat d'Extremadura té quatre campus: Badajoz, Càceres, Mèrida i Plasència.

## Enllaços externs

* (castellà) Universitat d'Extremadura Arxivat 2017-07-15 a Wayback Machine.
* (castellà) Campus Virtual de la Universitat d'Extremadura
# Nils Silfverskiöld

Nils Otto Silfverskiöld (Göteborg, 3 de gener de 1888 – Estocolm, 8 d'agost de 1957) va ser un gimnasta artístic suec que va competir a començaments del segle xx, un cirurgià ortopèdic i un intel·lectual d'esquerres.
Com a gimnasta el 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema suec del programa de gimnàstica.
Com a cirurgià va desenvolupar una prova de flexió del genoll que més tard va ser adaptat en un diagnòstic a genolls amb malformacions. Va treballar a l'Hospital Sabbatsberg (1927), Serafimerlasarettet (1936) i l'Hospital Universitari de Karolinska (1940).
Silfverskiöld era fill d'un doctor, cap d'un hospital pediàtric. El 1911 es graduà en medicina per la Universitat d'Uppsala, el 1916 va rebre el grau de doctor, el 1924 va presentar una tesi doctoral sobre l'ortopèdia de paràlisi en els nens (alemany: Orthopädische Studie über Hemiplegia spastica infantilis), i posteriorment va defensar l'habilitació. Es dedicà a curar persones amb discapacitat, inclosos els que tenien extremitats amputades. Paral·lelament va ensenyar gimnàstica artística (fins a 1917) i va servir com a metge militar a Estocolm.
Era contrari al nazis i simpatitzava amb el comunisme. El 1937, durant la Guerra Civil espanyola, va establir un hospital suec a Espanya per ajudar els republicans, i posteriorment fou elegit president de la Federació sueco-soviètica.
Silfverskiöld es casà quatre vegades. El seu tercer matrimoni va ser el 1932 amb la comtessa Maria von Rosen, procedent d'una família amb molt bones relacions amb l'Alemanya nazi i en particular amb Hermann Goering. Durant el convit de noces es va produir un incident quan tots els convidats, excepte els nuvis, van fer la salutació nazi a Goering. D'aquest matrimoni en va néixer una filla, Monica Getz, esposa del saxofonista de jazz Stan Getz. També fou diplomàtic, educador i activista fundador de la Coalició Nacional de Justícia Familiar.

## Referències

* ↑ «Nils Silfverskiöld Olympic Results». sports-reference.com. Arxivat de l'original el 17 de desembre 2012. [Consulta: 8 juny 2017].
* 1 2 Singh, Dishan «Nils Silfverskiöld (1888–1957) and gastrocnemius contracture». Foot and Ankle Surgery, vol. 19, 2, 2013, pàg. 135–138. DOI: 10.1016/j.fas.2012.12.002. PMID: 23548458.
* 1 2 Nils Silfverskiöld. Swedish Olympic Committee
* 1 2 Monica Getz Arxivat 2018-01-14 a Wayback Machine.. Lund University Foundation
* ↑ Dedicated alumna launched Minnesota model in Sweden Arxivat 2017-02-02 a Wayback Machine.. lum.lu.se
# Amor en joc

Amor en joc (títol original: Fever Pitch) és una comèdia romàntica estatunidenca dirigida per Bobby i Peter Farrelly, estrenada l'any 2005. Ha estat doblada al català.

## Argument

Lindsey, una jove dinàmica, pensa haver trobat la merla blanca quan s'enamora de Ben. Passen un hivern sense problemes, però quan arriben els bons dies i la temporada de beisbol torna a posar-se en marxa, Lindsey s'adona que Ben és un fan absolut de l'equip dels Red Sox de Boston, i la seva obsessió bé podria trencar la seva parella.

## Repartiment

* Drew Barrymore: Lindsey Meeks
* Jimmy Fallon: Ben Wrightman
* Jason Spevack: Ben, l'any 1980
* Jack Kehler: Al
* Scott Severance: Artie
* Jessamy Finet: Theresa
* Maureen Keiller: Viv
* Lenny Clarke: Oncle Carl
* Ione Skye: Molly
* KaDee Strickland: Robin
* Marissa Jaret Winokur: Sarah
* Evan Helmuth: Troy
* Brandon Craggs: Casey
* Brett Murphy: Ryan
* Isabella Fink: Audrey
* Zen Gesner: Steve
* Willie Garson: Kevin
* Armando Riesco: Gerard
* James Sikking: Doug Meeks
* Johnny Sneed: Chris

## Al voltant de la pel·lícula

* El film va ser rodat l'any 2004. Aquell any, l'equip dels Red Sox va assolir el campionat del món per primera vegada després de 86 anys.
* El film és una adaptació del film Estadis febrils, dirigida l'any 1997 amb un guió de Nick Hornby, l'autor de la novel·la original. En aquesta versió, la història té lloc a la Gran Bretanya i és basa en la victòria del club de futbol de l'Arsenal durant la temporada 1988-1989.
* Stephen King, el famós escriptor, gran seguidor dels Red Sox en vida, fa una aparició al film, com a llançador de la primera pilota del primer partit de la temporada.

## Crítica

* "Dirigida pels germans Farrelly, aquí sensibles i afectuosos, no es passen i empatitzen amb els personatges, permetent que Lindsey i Ben es converteixin en personatges que ens importen. (...) Puntuació: ★★★½ (sobre 4)."
* "Dolç i a estones divertida".
* "Beisbol, Boston i Drew Barrymore. Certament sona a combinació guanyadora"

## Referències

* ↑ «ésAdir > Filmoteca: pel·lícules > Amor en joc». [Consulta: 2018-12-].
* ↑ «Fever Pitch» (en anglès). The New York Times.
* ↑ Ebert, Roger «Fever Pitch». Chicago Sun-Times.
* ↑ Chocano, Carina «Fever Pitch». Los Angeles Times.
* ↑ Kaltenbach, Chris «Fever Pitch». Baltimore Sun.
# Platacanthomys

Platacanthomys és un gènere de rosegadors de la família dels platacantòmids. El seu únic representant vivent, P. lasiurus, és endèmic dels Ghats Occidentals (Índia), mentre que l'espècie extinta P. dianensis visqué durant el Miocè superior en allò que avui en dia és Yunnan (Xina). Tenen una dieta herbívora i es mouen de nit per les branques dels arbres. El seu nom genèric, Platacanthomys, deriva de les paraules gregues platy ('aplanades'), acantha ('espines') i mys ('ratolí).

## Referències

* 1 2 Entrada «Platacanthomys» de la Paleobiology Database (en anglès). [Consulta: 20 desembre 2022].
* ↑ The New National Dictionary, Encyclopaedia and Atlas. Volume 12 (en anglès). Belford, Middlebrook & Company, 1898, p. 3638.